Marita van der Vyver

Marita van der Vyver (gebore 6 Mei 1958 in Kaapstad) is 'n Afrikaanse skrywer.

 Lewe 
Sy voltooi haar laerskoolloopbaan in Bellville en Welgemoed, hoërskool in Menlopark en Nelspruit. Daarna kry sy 'n studiebeurs om aan die Universiteit van Stellenbosch te studeer, waar sy in 1978 'n B.A.-graad verwerf. In 1979 voltooi sy 'n honneursgraad en later 'n meestersgraad in joernalistiek.
Ná 'n paar jaar oorsee werk sy vir Die Burger as verslaggewer, as kopieskrywer by Leserskring, en daarna as artikelskrywer by Sarie.
Haar eerste jeugverhaal is Van Jou Jas (1982), gevolg deur twee jeugboeke, Tien vir 'n vriend (1987) en Eenkantkind (1991).

Haar eerste roman vir volwassenes, Griet skryf 'n sprokie, het in 1992 verskyn. Die roman is bekroon met die ATKV-prys, die M-Net-boekprys en die Eugène Maraisprys. Dié boek is later vertaal in Engels, Nederlands, Duits, Frans, Italiaans, Spaans, Sweeds, Tsjeggies, Chinees en Hebreeus.
Van der Vyver skryf daarna in 1994 'n roman, Dinge van 'n kind (1994).
In 1997 skryf sy haar eerste boek vir jong kinders, Olinosters op die dak.
Wegkomkans volg in 1999 gepubliseer en Griet kom weer in 2001. Haar nuutste jeugboek is Die ongelooflike avonture van Hanna Hoekom, terwyl Die hart van ons huis, waarin sy haar lewe in die Provence skets, in 2004 uitgegee word.

Van der Vyver woon sedert 1999 saam met haar Franse man en vier kinders op die Franse platteland.

 Werke 
Prosa
 Griet skryf ’n sprokie, 1992
 Die dinge van 'n kind, 1994
 Wegkomkans, 1999 (Heruitgawe, Protea Boekhuis, 2018)
 Griet kom weer, 2001
 Vergenoeg, 2003
 Die hart van ons huis, 2004
 Bestemmings /Short Circuits, 2005
 Stiltetyd /Time Out, 2006 (Heruitgawe, Protea Boekhuis, 2019)
 Franse briewe: Pos uit Provence, 2008
 Dis koue kos, skat, 2010
 Just Dessert, Dear, 2010
 Die blou van onthou, 2012
 Forget-me-not-Blues, 2012
 'n Fontein voor ons deur, 2013
 A Fountain in France, 2013
 Misverstand/You Lost Me, 2017
 Grensgeval/Borderline, 2019https://maritavandervyver.info/html/books/books.html  URL Opgespoor en besoek op 21 November 2019 
 Laaste kans, 2023
 My Jaar van Vrees en Vryheid, 2025

Kosboeke
 Winterkos in Provence/Winter Food in Provence, 2014

Bundels (essays, rubrieke en opiniestukke)
 Retoer: Pretoria - Provence

Kinder- en jeugboeke
 Van jou jas, 1982
 Tien vir ’n vriend, 1987
 Eenkantkind, 1991
 Olinosters op die dak / Rhinocephants on the Roof, 1996
 Die ongelooflike avonture van Hanna Hoekom, 2002
 Boomklim, 2004
 Die simpel dinge wat mense mis, 2004
 Hy bly my broer, 2005
 Mia se ma / Mia’s Mom, geïllustreer deur Piet Grobler, 2005
 The Hidden Life of Hanna Why, 2007
 Die mooiste sprokies van Grimm, 2010
 Sweemlesse met 'n meermin, 2015

 Toekennings 
Die Tienie Hollowaymedalje vir Kleuterliteratuur is in 1997 aan haar toegeken vir die boek Olinosters op die dak. Die MER-prys is in 2000 aan haar toegeken vir kinderlektuur. Sy word in 2016 bekroon met die Scheepersprys van die Suid-Afrikaanse Akademie vir Wetenskap en Kuns vir die boek Swemlesse vir ’n meermin.

Studies oor Marita van der Vyver
Beukes, M. en Gouws, T. (1998) Ginogenese as diskoers van mag - gestaltegewing van die Nuwe Vrou in Griet skryf 'n sprokie (Marita van der Vyver), Tydskrif vir Letterkunde, 36(4), pp. 104–115.
Kamfer, R. (2022) ’n Baie lang brief aan my dogter (Marita van der Vyver)’, Tydskrif vir Letterkunde, 59(1), pp. 147–148.
Meyer, S. (2009) Ver van die huis, maar naby die grond - die rol van die natuur ten opsigte van krisishantering in die vreemde in Stiltetyd (Marita van der Vyver) en Sabbatsreis (Annelie Botes), Stilet, 21(2), pp. 115–129.
Visagie, A. (2008) Identity and rediscovery – Andries Visagie interviews Marita van der Vyver and Ingrid Winterbach, Tydskrif vir Letterkunde'', 45(1), pp. 185–194.

 Sien ook 
 Die Ongelooflike Avonture van Hanna Hoekom, rolprent van haar gelyknamige boek.

 Verwysings 

 Bronne 
 http://www.stellenboschwriters.com/

 Eksterne skakels 
 Van der Vyver se webtuiste

Kategorie:Afrikaanse skrywers
Kategorie:Afrikaners
Kategorie:Geboortes in 1958
Kategorie:Lewende mense